Diari Oficial de la Generalitat Valenciana


Sumari del DOGV 7028, del 21-05-2013 (2013/4940)

Informació pública de la modificació puntual número 21 del pla general d'ordenació urbana.
------------------------------------------------------------------------------------------

### Dades del document

Número de DOGV
:   7028

Data del DOGV
:   21-05-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/4940


Data del document
:   30-04-2013

Organisme emissor
:   Ajuntament de Xixona

Tipus de document
:   Anunci

Descriptors 

:   * Xixona
    * administració local
    * pla d'urbanisme

Informació pública de la modificació puntual número 21 del pla general d'ordenació urbana. [2013/4940]  
El Ple d'esta corporació, en sessió celebrada el 25 d'abril de 2013, va acordar sotmetre a informació pública, per un període d'un mes, per mitjà d'anunci en el Diari Oficial de la Comunitat Valenciana i en un diari, no oficial, d'àmplia difusió en la localitat, així com en el tauler d'anuncis municipal, l'expedient per a l'aprovació de la modificació número 21 del Pla General d'Ordenació Urbana de Xixona, redactada per l'arquitecte municipal Ángel Vaillo Oliveras, que té com a objecte incloure en les normes urbanístiques del pla general els escassos preceptes de la nova ordenança municipal reguladora de les sol·licituds de llicències, declaracions responsables i comunicacions prèvies, urbanístiques i ambientals, que no tenien reflex en les pròpies normes urbanístiques.  
Els capítols de la Normativa Urbanística del Pla General d'Ordenació Urbana de Xixona, afectats per esta modificació 21 són:  
Capítol I-III. Normes operatives  
Capítol II-I. Normes de protecció  
Capítol II-III. Normes d'urbanització  
Capítol II-IV. Normes generals d'edificació  
Capítol III-IV. Normes del sòl no urbanitzable  
Capítol IV-II. Normes específiques en edificació tancada (CE)  
Capítol IV-III. Normes específiques de l'edificació en blocs  
Capítol IV-IV. Normes especifiques de l'edificació unifamiliar (UN)  
Capítol IV-V. Normes específiques d'edificació en tolerància industrial (TI)  
Capítol IV-VI. Normes específiques de l'edificació industrial (IN)  
  
Esta modificació afecta, únicament, segons consta en l'informe de l'arquitecte municipal, a aspectes propis de l'ordenació detallada del pla general, d'acord amb el que establix l'article 37 de la Llei 16/2005, de 30 de desembre, de la Generalitat, Urbanística Valenciana, ja que allí s'enumeren entre altres aspectes els que constituïxen l'objecte de la present modificació:  
f) Regulació de les condicions de l'edificació de cada zona d'ordenació, sobre i sota rasant, com a edificabilitat, alçària, nombre de plantes, reculades, volums i altres d'anàlogues.  
g) Ordenances generals d'edificació.  
Durant este termini, el projecte diligenciat de la modificació puntual número 21 del pla general es trobarà dipositat per a la seua consulta pública en l'Oficina Tècnica de l'Ajuntament. Conclosos els tràmits anteriors, l'Ajuntament resoldrà sobre la seua aprovació definitiva, amb introducció de les rectificacions que estime oportunes i publicarà en el Butlletí Oficial de la Província d'Alacant el text de l'acord d'aprovació definitiva.  
El que es fa públic per a general coneixement.  
  
Xixona, 30 d'abril de 2013.- L'alcalde president: Ferran Josep Verdú i Monllor.